ETTEVAATUST, KERAAMIKA! Tallinna Linnamuuseum alustab uue loengusarjaga
Neljapäeval kell 17.30 alustab Tallinna Linnamuuseum aadressil Vene tn 17 uue loengusarjaga „Ettevaatust, keraamika!“, sarja eesmärk on populariseerida linnamuuseumi hiljuti avatud unikaalset keraamika avahoidlat.
Sarja avaloengu peab Tallinna Linnamuuseumi pikaaegne kuraator, keraamikaekspert Ene Heimvell teemal „Delft – Hollandi fajansitootmise pärl“. Juttu tuleb Hollandi fajansitootmise kuldaja 17. sajandi II poole-18. sajandi Delfti keraamikatöökodade toodangust.
Loengusarjaga kaasneb Vene tn 17 kaupmehemaja II korruse galeriis vitriininäitus teemal “Eksootilised naudingud: Tee, kohv, šokolaad ja tubakas 18. sajandi linlase elustiili osana”. Enne loengut on võimalik tutvuda ka Tallinn Linnamuuseumi keraamika avahoidlaga.
Sissepääs muuseumi sooduspiletiga (3 eurot). Vaata täpsemalt ka teiste loengute kohta ja registreeri end muuseumi kodulehel www.linnamuuseum.ee/linnamuuseum/loengud.
Registreerida saab ka telefonidel 610 4171 ja 615 5193.